《天仙子 其二 闺怨，集唐词》
清代·董元恺

红蜡半销残焰短。欹枕钗横云鬓乱。好天良月尽伤心，纱窗暖。

金樽满。何事狂夫音信断。

低语前欢频转面。却怕良宵重梦见。玉炉空袅寂寥香，珠帘捲。

芳草远。旧恨年年秋不管。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。